མགོན་ཁང་ནང་དུ་ཡི་དམ་རྡོ་རྗེ་འཇིགས་བྱེད་དང་།མགོན་པོ་ཕྱག་དྲུག་པ།ཆོས་རྒྱལ།དམ་ཅན་རྡོ་རྗེ་ལེགས་པ་བཅས་ཀྱི་སྨན་སྐུ་མི་ཚད་ཅན་སོགས་བཞུགས།རྗེ་ལྷ་ཁང་ནི།སྤྱི་ལོ་ལོར་ཁྲི་རྒན་སྐུ་ཕྲེང་ལྔ་བ་འཇམ་དབྱངས་འཕྲིན་ལས་དབང་པོ་དང་ཁོང་གི་ཚ་བོ་མ་ཎི་པ་ཐུབ་བསྟན་བསྟན་འཕེལ་གཉིས་ཀྱིས་བསྐྱར་བཞེངས་མཛད།ནང་རྟེན་ལ།རྒྱུ་གསེར་ཟངས་ལས་གྲུབ་པའི་རྗེ་ཡབ་སྲས་གསུམ་གྱི་སྐུ་འདྲ་མཐོ་ཚད་ལ་སྤྱི་ཁྲི་དྲུག་ཡས་མས་ཅན་དང་།མཐའ་བསྐོར་གྱི་ཀུན་དགའ་ར་བའི་ནང་དུ་རྒྱུ་གསེར་ཟངས་ལས་གྲུབ་པའི་རྗེ་སྐུ་ཆུང་བ་ཆིག་སྟོང་ལྷག་བཞུགས།རྒྱ་མཐོངས་ཁར།གྱན་ཐང་དང་ཐང་ག་སྣ་ཚོགས་དང་།བཀའ་བསྟན་ཚར་གཉིས།རྗེ་ཡབ་སྲས་གསུམ་གྱི་གསུང་འབུམ།ཡབ་རྗེ་སྐལ་ལྡན་རྒྱ་མཚོའི་གསུང་འབུམ་སོགས་ཆོས་དཔེ་མང་པོ་བཞུགས།